I 2015 gav Kulturdepartementet Korpsnett Norge i oppdrag å identifisere og bygge ned barrierer for å delta i korps, slik at korpsene kan bli enda flinkere til å rekruttere bredt. Dette arbeidet endte opp i inkluderingsprogrammet Korps for alle som Korpsnett Norge oppfordrer alle medlemskorps å ta i bruk. I 2021 startet Korpsnett Norge et samarbeid med MiR (Multikulturelt Initiativ og Ressursnettverk) for å styrke inkluderingsarbeidet ytterligere.